เข้าไปทำความรู้จักกับเขา ดึงดูดใจเขา
สิ่งแรกที่คุณต้องทำถ้าคุณอยากได้ผู้ชายที่คุณหมายปองมาครอบครองคือ คุณต้องสานสัมพันธ์กับเขา ขอให้เขาช่วยคุณทำการบ้านหรือช่วยทำงานบางอย่าง ขอคำแนะนำเรื่องอะไรสักเรื่อง หรือหาเรื่องยืมอะไรสักอย่าง อะไรก็ได้ที่จะทำให้คุณได้ติดต่อกับเขา ไม่ว่าคุณจะมีเหตุผลอะไรก็ตามแต่ เดินหน้าแล้วเข้าไปคุยกับเขาเลย!   ใช้โอกาสของการคุยกันครั้งแรกในการเริ่มทำความรู้จักและหาโอกาสเป็นเพื่อนกับเขา คุณเรียนวิชาประวัติศาสตร์ด้วยกันหรือเปล่า คุณทำงานอยู่ในออฟฟิศเดียวกันไหม หาโอกาสคุยกับเขา ถามคำถามเขา และทำความรู้จักเขา คุณต้องแน่ใจว่า เรื่องที่คุณขอให้เขาช่วยนั้นนอกจากจะเป็นเรื่องที่เขาช่วยคุณได้แล้ว ยังต้องเป็นเรื่องที่ไม่เหลือบ่ากว่าแรงที่เขาจะช่วยได้ด้วย เพราะถ้าเขาไม่สะดวกที่จะช่วยเหลือจริงๆ เขาก็อาจจะปฏิเสธ ขณะที่คุณกำลังทำความรู้จักกับเขา ปล่อยให้เขาพูดไป ผู้หญิงหลายคนมักเป็นฝ่ายพูดเสียมากกว่า เพราะฉะนั้นแทนที่คุณจะเป็นเหมือนผู้หญิงคนอื่น คุณต้องปล่อยให้เขาพูดไป ทำให้เขาเห็นว่าคุณชอบฟังเรื่องที่เขาพูดมากแค่ไหน วิธีนี้ช่วยสร้างและส่งเสริมความสัมพันธ์ฉันท์เพื่อนให้เกิดขึ้น  ถามคำถามที่เกี่ยวกับตัวเขา วิธีนี้เป็นการยิงปืนนัดเดียวได้นกสองตัว คือคุณจะได้รู้จักเขามากขึ้นและยังได้แสดงท่าทีสนใจในตัวเขาอีกด้วย การให้ความสนใจเขาช่วยเติมไฟอีโก้ของเขาให้ลุกโชนด้วยการให้เขาเป็นศูนย์กลางความสนใจ วิธีนี้จะทำให้เขาเริ่มเห็นว่าคุณเป็นคนที่เขาอยากอยู่ด้วยใกล้ๆ ขณะที่มิตรภาพกำลังก่อตัว คุณต้องคอยอยู่เคียงข้างเขา คอยรับฟังและแสดงความเห็นอกเห็นใจเมื่อเขาได้คะแนนรายงานไม่ดี ถูกประเมินการทำงานต่ำ หรือเผชิญกับวันที่เลวร้าย พร้อมที่จะรับฟังเขาระบายปัญหาทุกอย่างให้คุณฟัง โดยเฉพาะอย่างยิ่งปัญหาเรื่องความสัมพันธ์ แสดงให้เขาเห็นว่าคุณพร้อมที่จะรับฟังเขาทุกเมื่อที่เขาต้องการ ทำให้เขาเห็นว่าเขาพึ่งพาและไว้ใจคุณได้ ขณะที่คุณทั้งสองคนกำลังสานสัมพันธ์ เปลี่ยนจากการคุยกันชิลๆ มาคุยเรื่องที่จริงจังขึ้น แสดงความฉลาดให้เขาเห็นผ่านบทสนทนาเหล่านี้ ผู้ชายประทับใจผู้หญิงที่ฉลาดและสามารถแสดงความคิดเห็นที่มีคุณค่าต่อการรับฟังได้  ลองคุยกันเรื่องหนังสือ เพราะหนังสือเป็นหัวข้อที่ดีและเป็นกลางๆ ที่นำไปสู่การสนทนาแบบจริงจัง ภาพยนตร์ รายการทีวี และเพลงก็เป็นหัวข้อเริ่มการสนทนาที่ดีเช่นเดียวกัน พูดคุยถึงเหตุการณ์ที่กำลังเกิดขึ้น การเมืองและศาสนาอาจจะเป็นเรื่องละเอียดอ่อน แต่ก็ยังมีเรื่องราวอื่นๆ อีกมากมายในรายการข่าวหรือบทความออนไลน์ที่คุณสามารถแสดงความฉลาดให้เขาเห็นได้ ถ้าคุณสนใจประวัติศาสตร์ เริ่มบทสนทนาด้วยการเล่าเรื่องยุคกลางที่คุณเพิ่งอ่านให้เขาฟัง ถ้าคุณสนใจวิทยาศาสตร์ เล่าสารคดีเรื่องปลาฉลามที่คุณดูเมื่อคืนก่อนให้เขาฟัง ถ้ามันมาถึงจุดที่คุณแลกเบอร์โทรศัพท์กันแล้ว ใช้การส่งข้อความเป็นช่องทางในการหว่านเสน่ห์ ส่งข้อความตลกๆ เล่าให้เขาฟังว่าเกิดอะไรขึ้นในชีวิตคุณบ้าง บ่นเรื่องการบ้านหรือเรื่องงาน หรือวิจารณ์ภาพยนตร์เรื่องใหม่ที่คุณเพิ่งไปดู ใช้การส่งข้อความแสดงให้เขาเห็นว่าเรามีเรื่องสนุกๆ อะไรในชีวิตบ้าง เพื่อให้เขาเห็นว่าคุณน่าสนใจแค่ไหน นี่เป็นวิธีที่ดีที่จะทำให้คุณประเมินได้ว่าเขาสนใจคุณมากน้อยแค่ไหน เขาตอบข้อความคุณหรือเปล่า หรือเขาเงียบไป ถ้าเขาเงียบไป ก็แปลว่าคุณไม่น่าจะมีโอกาสได้เขามาเป็นแฟน วิธีหนึ่งที่จะได้ใกล้ชิดกับชายหนุ่มหรือเริ่มดึงความสนใจของเขาก็คือ การเป็นเพื่อนกับเพื่อนๆ ของเขา ทำให้พวกเขาเห็นว่าคุณมีดีอะไร หวานเสน่ห์ใส่เพื่อนๆ ให้เขาเห็น คุณต้องทำให้เพื่อนๆ ของเขาประทับใจในตัวคุณ เพื่อที่พวกเขาจะได้พูดถึงคุณในแง่ดีถ้ามีใครพูดถึงคุณหรือตอนที่คุณเดินผ่าน   แต่ก็อย่าอี๋อ๋อกับเพื่อนๆ ของเขาจนออกนอกหน้ามากเกินไป เพราะคุณคงไม่อยากให้เขาเข้าใจผิดไปว่าคุณสนใจเพื่อนเขา เวลาหว่านเสน่ห์ใส่เพื่อนๆ ของเขาคุณต้องโปรยเสน่ห์เบาๆ และทำให้มันเป็นเรื่องสนุกเข้าไว้ ผู้ชายเป็นสิ่งมีชีวิตที่ชอบการแข่งขันเพื่อให้ได้เป็นชายเหนือชาย การเป็นเพื่อนกับเพื่อนๆ ของเขาจะทำให้เขาพอใจเพราะเพื่อนๆ ของเขาชอบคุณ แต่มันก็อาจจะทำให้เขาหึงคุณด้วย ซึ่งจะทำให้เขาพยายามแย่งความสนใจของคุณจากเพื่อนๆ มาที่เขาแทน ใช้เวลาร่วมกับเขาที่ไม่ใช่ที่ทำงาน โรงเรียน หรือมีคนอื่นอยู่ด้วย คุณสองคนอาจจะนัดกันไปดูการแข่งขันหรือหนังสักเรื่อง ลองชวนเขาไปดื่มกาแฟหลังเลิกเรียนหรือไปกินข้าวกลางวันตอนพักเที่ยงด้วยกัน หรือคุณอาจจะนัดติวกันที่ห้องสมุดหรือบ้านของคนใดคนหนึ่งก็ได้ คุณต้องมีเวลาอยู่ด้วยกันสองต่อสองบ้าง ถ้าคุณไม่อยากแย่งคนที่คุณชอบมาจากแฟนสาวของเขาตรงๆ ก็ให้เป็นเพื่อนกับเขาเหมือนเดิม สร้างความสัมพันธ์ฉันท์เพื่อน ทำความรู้จักกับเขา และใช้เวลาร่วมกับเขาอย่างสนุกสนาน วิธีนี้จะทำให้เขาเห็นข้อดีของการมีคุณอยู่เคียงข้าง เพราะฉะนั้นถ้าวันใดวันหนึ่งเขาเกิดเลิกกับแฟนขึ้นมา คุณก็มีโอกาสมากที่จะได้เขามาเป็นแฟน  แต่จำไว้ว่า ถ้าคุณอยากจะเป็นแค่เพื่อนกับเขา คุณก็ต้องทำตัวให้เหมือนเพื่อนจริงๆ อย่าแกล้งทำเป็นเพื่อนเขาทั้งที่พยายามทำให้เขาเลิกกับแฟน คุณต้องจริงใจกับเขา ถ้าคุณตั้งใจจะเป็นแค่เพื่อนกับเขา ก็อย่าไปตั้งตารอคอยให้เขาเลิกกับแฟน ออกไปเจอผู้คนใหม่ๆ หาผู้ชายคนอื่นที่คุณอาจจะชอบและไปเดตด้วย อย่าทำตัวน่าสงสารด้วยการเอาแต่คิดถึงและรอคอยว่าเมื่อไหร่เขาจะเลิกกับแฟนสักที เมื่อไหร่ก็ตามที่อยู่ใกล้เขา ให้คุณแต่งตัวให้ดีที่สุด แต่งตัวให้สวยที่สุดในแบบของคุณและทำให้ตัวเองรู้สึกเซ็กซี่ แล้วเขาจะเริ่มมองเห็นคุณในมุมมองที่แปลกออกไป การแต่งตัวให้สวยที่สุดไม่ได้หมายความว่าคุณต้องใส่เสื้อกล้ามรัดติ้วแหวกนั่นโชว์นี่กับกระโปรงสั้น ชุดที่คุณใส่แล้วดูดีที่สุดอาจจะเป็นกางเกงยีนส์ขาเดฟรัดรูปสักตัวกับรองเท้าบู๊ตและเสื้อยืด เลกกิ้งใส่คู่กับเสื้อไหมพรมตัวโคร่งและผ้าพันคอ หรืออาจจะเป็นเดรสสบายๆ น่ารักๆ กับรองเท้าแตะก็ได้ การแต่งตัวให้ดูดีที่สุดไม่ได้แค่เพื่อให้เขาประทับใจเท่านั้น แต่ต้องทำให้คุณรู้สึกดีที่สุดกับตัวเองด้วย คุณไม่ต้องพยายามจัดเต็มเพื่อมัดใจชายหนุ่ม คุณต้องไม่แต่งหน้าหนาเตอะหรือแต่งตัวยังกับจะไปงานราตรีสโมสรหรืองานทางการที่ไหน ใช้ความงามตามธรรมชาติของคุณมัดใจเขา ความงามที่ซ่อนเร้นดึงดูดใจได้มากกว่าความงามที่ดูก็รู้ว่าพยายามจะงาม  ลองตัดผมหรือทำผมทรงใหม่ เริ่มแต่งหน้า ดูแลผิวหน้า ทาเล็บ ทำเล็บเท้า หรือกันคิ้วให้ได้รูป เขาไม่รู้หรอกว่าคุณเพิ่งไปตัดผมมาหรือทาลิปกลอสคนละเฉดสีกับที่เคยทาทุกวัน แต่เขาจะรู้สึกได้ว่ามีบางอย่างแปลกตาไปและน่ามอง วิธีนี้ช่วยดึงดูดความสนใจของเขาได้ แม้ว่าเขาจะไม่รู้หรอกว่าอะไรในตัวคุณที่เปลี่ยนไป หนึ่งในเคล็ดลับที่สำคัญที่สุดในการมัดใจหนุ่มก็คือความมั่นใจในตัวเอง ความเซ็กซี่ไม่ได้อยู่ที่ว่าคุณแต่งตัวแบบไหนหรือหน้าตาเป็นอย่างไร ความมั่นใจต่างหากที่จะทำให้คุณดูเซ็กซี่และมีเสน่ห์ เมื่อไหร่ก็ตามที่อยู่ใกล้เขา ให้แต่งตัวในชุดที่ทำให้คุณรู้สึกดีกับตัวเองและแสดงความมั่นใจออกมา เขาจะมองว่าความมั่นใจของคุณคือความเซ็กซี่ ซึ่งมัดใจเขาได้มากกว่าเสื้อผ้ารัดติ้วหรือผมสวยเป๊ะเป็นไหนๆ  สิ่งสำคัญก็คือ คุณยิ่งต้องมั่นใจเข้าไว้เวลาคุณอยู่ใกล้ๆ เขากับแฟนสาว อย่าปล่อยให้เรื่องที่ว่าเขาไม่ใช่แฟนของคุณมาทำลายความมั่นใจของคุณไปได้ ในทางกลับกันคุณต้องเชิดหน้าเข้าไว้และทำให้เขารู้ว่าเขาต่างหากที่พลาดอย่างแรง ถ้าแฟนสาวของเขาเห็นเขาจ้องคุณอยู่ ก็อาจจะเกิดปัญหาระหองระแหงขึ้นมาได้ ซึ่งก็เข้าทางคุณพอดี  อย่าทำตัวเป็นผู้หญิงที่วันๆ เอาแต่โหยหารอว่าเมื่อไหร่เขาจะหันมามองสักที เพราะคุณมีความเจ๋งอยู่ในตัว ชีวิตของคุณรายล้อมไปด้วยเพื่อน ครอบครัว สิ่งที่คุณสนใจ และกิจกรรมอื่นๆ อีกมากมาย การเป็นตัวของตัวเองคือความเซ็กซี่และความมั่นใจในตัวเอง และจำเอาไว้ด้วยว่า ตัวคุณและชีวิตเริดๆ ของคุณต่างหากที่จะทำให้คุณเป็นที่หมายปอง วิธีหนึ่งที่จะบอกเขาได้ว่าคุณสนใจในตัวเขาก็คือการให้เขาเห็นว่าคุณจ้องเขาอยู่ แต่อย่าให้ดูโจ่งแจ้งหรือชวนขนหัวลุกนะ ทำเอียงอายเข้าไว้ ยิ้มให้เขาแบบอายๆ แล้วรีบทำเป็นมองไปทางอื่น วิธีนี้ช่วยให้เขาสังเกตเห็นคุณ และคุณก็อยากให้เขาเริ่มคิดถึงคุณด้วย   พอทำอย่างนี้ไปได้สัก 2-3 วันให้เลิกทำ เพราะคุณต้องทำเป็นไร้เดียงสาและได้ยากเข้าไว้ แล้วเขาจะคิดถึงการจ้องมองและและรอยยิ้มจากคุณ  หาเรื่องเดินผ่านโต๊ะของเขา หาเรื่องเรียกเขา นานๆ ทีค่อยทำแบบนี้ คุณต้องทำให้เขาอยากแล้วจากไป อย่าทำตัวง่ายกับเขา คุณต้องล้อเล่นกับความรู้สึกแล้วทำให้เขาอยากเจอคุณมากขึ้น ถ้าคุณเป็นเพื่อนกับเขา คุณต้องหาให้ได้ว่าเขาชอบผู้หญิงแบบไหน และที่สำคัญไปกว่านั้นก็คือ หาให้ได้ว่าเขาไม่ชอบผู้หญิงแบบไหน โดยเฉพาะอย่างยิ่งอะไรในตัวแฟนสาวของเขาที่เขาไม่ชอบ และไม่ว่าเขาจะไม่ชอบอะไรในตัวแฟนสาวของเขา คุณต้องเป็นอีกอย่างที่ตรงกันข้ามให้ได้ คุณจะชนะใจเขาได้ก็ต่อเมื่อคุณมีความสนใจร่วมกันกับเขาและเป็นผู้หญิงในแบบที่เขาชอบ  เขาคิดว่าแฟนสาวของเขาช็อปปิ้งบ่อยเกินไปเหรอ บอกเขาไปเลยว่าคุณเกลียดการช็อปปิ้ง เขาโกรธที่เธอไม่ชอบให้เขาดูบอลใช่ไหม ชวนเขาไปดูแข่งบอลเลย เขาคิดว่าเธอตึงเครียดเกินไปเหรอ ลองเล่นอะไรพิเรนทร์ๆ แบบเด็กๆ กับเขาสิ แต่ก็อย่าเปลี่ยนตัวเองมากจนเกินไป เพราะเขาควรชอบคุณในแบบที่คุณเป็น ถ้าเขาจะเลิกกับแฟนเพื่อมาคบคุณแล้วละก็ เขาก็ควรจะเลิกกับแฟนเพื่อมาคบคนใหม่ที่ใช่กว่า ไม่ใช่เลิกเพื่อมาคบกับเปลือกนอกของคุณ หาทางแตะเนื้อต้องตัวเขาเบาๆ แบบเนียนๆ ไม่ใช่กอดรัดฟัดเหวี่ยงไปทั่วทั้งตัวนะ เอาแบบที่กำลังสนุกและดูเหมือนว่าคุณไม่ได้ตั้งใจ หว่านเสน่ห์เข้าไว้ ทำให้เหมือนเป็นการถูกเนื้อต้องตัวกันโดยบังเอิญธรรมดาและไม่รุกล้ำความเป็นส่วนตัว  เวลาที่เขาพูดอะไรตลกๆ แตะแขนหรือขาเขาเบาๆ ตอนคุณหัวเราะ แตะไหล่หรือหลังเวลาที่คุณทักทายเขา  ให้เขาทำหน้าที่ปกป้องคุณเวลาที่คุณสัมผัสตัวเขา ยึดตัวเขาไว้เวลาที่คุณปรับสายรองเท้า อย่าปิดกั้นตัวเองจากผู้ชายคนอื่นขณะที่คุณกำลังทำตามแผนเพื่อให้ได้เขามา การไปเดตกับผู้ชายคนอื่นจะทำให้คนที่คุณชอบเห็นว่า คุณเป็นคนมีเสน่ห์และเป็นที่หมายปองของคนอื่นๆ มากมาย พอเขาเริ่มมองเห็นคุณในมุมใหม่ เขาก็จะเริ่มหึงคุณ   คุณต้องแน่ใจว่าเขารู้ว่าคุณกำลังเดตกับผู้ชายคนใหม่ พูดถึงผู้ชายคนใหม่เวลาที่คุณอยู่กับเขา พาผู้ชายคนนั้นมาด้วยเวลาไปเที่ยวกันเป็นกลุ่ม เขาจะได้เห็นว่าคุณสองคนกำลังคั่วกัน แต่ก็อย่ากระดี้กระด้าอี๋อ๋อกับผู้ชายคนใหม่มากเกินไป จริงอยู่ที่คุณต้องทำทีเหมือนว่าคุณสนใจผู้ชายคนใหม่ที่คุณกำลังเดตด้วย แต่ก็อย่าไปให้มันโจ๋งครึ่มออกท่าออกทางมากเกินไป คุณต้องทำให้เขาหึง ไม่ใช่ทำให้เขาหมดความสนใจหรือไล่เขาออกไป การเดตกับผู้ชายคนอื่นยังเปิดโอกาสให้คุณได้พบปะผู้ชายคนอื่นๆ และหนึ่งในนั้นก็อาจจะมีคนที่ดีกว่าคนที่คุณหมายปองอยู่ก็ได้ และที่เริดที่สุดคืออะไรรู้ไหม เขายังโสดและเริ่มสนใจคุณเข้าแล้วด้วยสิ ให้พื้นที่เขาได้ทำความเข้าใจกับความรู้สึกของตัวเองและปล่อยหัวให้โล่งก่อนตัดสินใจครั้งใหญ่ การเลิกกับแฟนเป็นการตัดสินใจครั้งใหญ่สำหรับเขา อย่าเร่งเขา อย่ากดดันเขา และปล่อยทุกอย่างเกิดขึ้นตามที่เขาอยากให้เป็น ถ้าเขามีใจให้คุณจริงๆ คุณต้องให้เวลาเขาได้เลิกกับแฟน ถ้าคุณเร่งเขาหรือกดดันเขา ทุกอย่างที่คุณทำมาทั้งหมดอาจจะพังไม่เป็นท่า  อย่ายอมแพ้จนกว่าเขาจะเลิกกับแฟนจริงๆ ถ้าเขาเอาแต่บอกว่าเขาจะเลิกกับเธอเร็วๆ นี้แต่ก็ยังไม่ทำสักที นั่นแปลว่าคุณกำลังโดนเขาปั่นหัวแล้วละ
เข้าไปตีซี้. รับฟังเขา. เป็นกำลังใจในวันที่เขาอารมณ์ไม่ดี. คุยเรื่องจริงจังกับเขา. ส่งข้อความหาเขา. ทำความรู้จักกับเพื่อนๆ ของเขา. วางแผนไปไหนมาไหนกับเขา. รอดูว่าเกิดอะไรขึ้น. แต่งตัวให้สะดุดตาเขา. เน้นความงามตามธรรมชาติ. มั่นใจเข้าไว้. สบตาเขา. เป็นผู้หญิงในแบบที่เขาชอบ. แตะเนื้อต้องตัวเขา. อย่าปิดกั้นตัวเอง. ให้เวลาเขาได้เลิกกับแฟน.
https://www.wikihow.com/Get-a-Guy-Who-Has-a-Girlfriend https://www.wikihow.com/Get-a-Guy-Who-Has-a-Girlfriend
Getting to Know Him better Attracting Him